**Likumprojekta**

**„Grozījumi likumā “Par uzņēmumu ienākuma nodokli” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2017.gada 3.janvāra sēdes protokola Nr.1, 42.§ 4.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Esošais regulējums noteic, ka Ministru kabinets pieņem lēmumu par atbalstāmo investīciju projekta atbalstīšanu vai atteikumu. Komersanta sagatavota projekta valsts atbalsta piešķiršanai izskatīšana un lēmuma pieņemšana par projekta atbalstīšanu vai atteikumu nav Ministru kabinetam raksturīgs pienākums. Šādus lēmumus var pieņemt hierarhiski zemāka līmeņa institūcijās, tādējādi atslogojot Ministru kabinetu, kā arī vienkāršojot lēmuma pieņemšanas procedūru. Līdz ar to likumprojekts paredz, ka lēmumu par atbalstāmo investīciju projekta atbalstīšanu vai atteikumu pieņem Ministru kabineta noteiktajā kārtībā izveidota komisija. Izrietoši likumprojekts groza arī minētā lēmuma pieņemšanas termiņu no 12 uz 6 mēnešiem, ņemot vērā, ka tiek vienkāršota lēmuma pieņemšanas procedūra.Esošais regulējums paredz deleģējumu Ministru kabinetam noteikt kārtību, kādā veic grozījumus atbalstāmo investīciju projektā. Nepilnība esošajā normā - nav noteikts, kura institūcija ir tiesīga veikt grozījumus atbalstāmo investīciju projektā. Izstrādātais likumprojekts noteic, ka Ministru kabinets nosaka kārtību, kādā komisija vērtē izmaiņas atbalstāmo investīciju projektā un nosacījumus, pie kādiem komisija konstatē, vai izmaiņas atbilst atbalstītajam investīciju projektam. Ņemot vērā, ka līdzšinējā prakse liecina, ka katrā atbalstītajā investīciju projektā tā īstenošanas laikā ir izmaiņas, šāds deleģējums ir nepieciešams, lai Ministru kabinets noteiktu minēto kārtību un nosacījumus, kas tādējādi būtu skaidri investīciju projektu īstenotājiem un vērtētājiem. Esošajā regulējumā trūkst deleģējums Ministru kabinetam noteikt lēmuma pieņemšanā par uzņēmumu ienākuma nodokļa atlaides piemērošanu iesaistītās valsts pārvaldes institūcijas un to pienākumus. Likumprojektā iekļauts minētais deleģējums. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav.  |

|  |
| --- |
| II. Tiesību akta projekta ietekme uz sabiedrību, tautsaimniecības attīstībuun administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts ietekmēs uzņēmumu ienākuma nodokļa maksātājus, kuri veic vai plāno veikt atbalstāmo investīciju projekta ietvaros sākotnējos ilgtermiņa ieguldījumus. Līdz šim šādas investīcijas veikuši 26 uzņēmumu ienākuma nodokļa maksātāji.Likumprojekts ietekmēs arī Ministru kabinetu, kas saskaņā ar spēkā esošo normatīvo regulējumu pieņem lēmumus par atbalstāmo investīciju projektu atbalstīšanu vai atteikumu tos atbalstīt. |
| 2. | Tiesiskā regulējuma ietekme uz tautsaimniecību un administratīvo slogu | Uzņēmumu ienākuma nodokļa maksātājiem, kas īsteno vai plāno īstenot atbalstāmo investīciju projektus, administratīvais slogs nemainās.Ministru kabineta administratīvais slogs samazinās, jo likumprojekts atbrīvo Ministru kabinetu no pienākuma pieņemt lēmumus par atbalstāmo investīciju projektu atbalstīšanu vai atteikumu tos atbalstīt. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar* |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nepieciešams sagatavot Ministru kabineta noteikumu projektu, kas paredzēs grozījumus Ministru kabineta 2017.gada 3.janvāra noteikumos Nr.20 “Atbalstāmo investīciju projekta pieņemšanas un īstenošanas kārtība”. |
| 2. | Cita informācija | Grozījumus Ministru kabineta 2017.gada 3.janvāra noteikumos Nr.20 “Atbalstāmo investīciju projekta pieņemšanas un īstenošanas kārtība” izstrādās Ekonomikas ministrija. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam, 6.2. apakšpunktam un 10. punktam likumprojekta izstrādes stadijā tiek organizēta publiskā apspriešana. |
| 2. | Sabiedrības līdzdalība projekta izstrādē | Publiskā apspriešana saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 10. punktu. |
| 3. | Sabiedrības līdzdalības rezultāti | Šis punkts tiks papildināts pēc publiskās apspriešanas beigām. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ekonomikas ministrija.  |
| 2. | Projekta izpildes ietekme uz pārvaldes funkcijām  | Projekts atbrīvo Ministru kabinetu no pienākuma pieņemt lēmumus par atbalstāmo investīciju projektu atbalstīšanu vai atteikumu tos atbalstīt un šo pienākumu uzliek Ministru kabineta noteiktajā kārtībā izveidotajai komisijai. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts pārvaldes institūcijas nav jāveido. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Esošo institūciju likvidācija nav jāveic. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija |  Esošo institūciju reorganizācija nav jāveic. |
| 6. | Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza: Valsts sekretārs J. Stinka

16.03.2017 10:00

701

A.Rožkalns 67013146

andis.rozkalns@em.gov.lv